ÍAV eru nú með í byggingu stórglæsilegt fjölbýlishús við Þrastarhöfða 4 - 6 vestast í Mosfellsbæ . Húsið er hannað af Arcus arkitektum með þarfir fjölskyldufólks í huga . Um er að ræða tvo stigaganga í sambyggðu L-laga fjölbýlishúsi . Húsið er þriggja hæða með 22 íbúðum og 14 bílastæðum í bílageymslukjallara . Húsið er einangrað og klætt að utan með flísum og harðvið . Gluggar eru álklæddir timburgluggar . Öll hönnun miðar að því að viðhald verði í lágmarki . Sér inngangur er af svalagangi eða beint af jarðhæð í hverja íbúð . Afhending á fyrstu íbúðum verður í júlí 2005 . Mikil eftirspurn Að sögn Margrétar Sveinbjörnsdóttur , sölufulltrúa hjá ÍAV , hefur eftirspurnin verið mjög góð en rétt tæplega helmingur íbúða var fyrsta mánuðinn sem íbúðirnar voru til sölu . " Við áttum von á því að markaðurinn tæki þessum íbúðum vel einkum þar sem mikið hefur verið lagt í hönnun þeirra auk þess sem gæðastig þeirra er hátt . Í húsinu eru 3ja herbergja 88 - 105 fermetra íbúðir , 4ra herbergja 114 - 122 fermetra íbúðir og 5 herbergja íbúðir um 130 fermetrar að stærð sem henta flestum fjölskyldustærðum " , segir Margrét . Stór , opin og björt rými Íbúðirnar eru afhentar fullbúnar án gólfefna , að undanskildum baðherbergjum og þvottahúsgólfum sem eru flísalögð . Veggir baðherbergja eru flísalagðir í hurðarhæð og salerni upphengd . Sjónvarpsloftnets - og símatenglar eru í stofu og svefnherbergjum . Sér þvottahús eru í öllum íbúðum . Innréttingar Val er um þrjár viðartegundir í spónlögðum vönduðum innréttingum og hurðum . Gler er í forstofuhurð . Heimilistæki eru frá AEG , eða sambærileg , með burstaðri stáláferð . Innréttingar eru sérlega vandaðar , en óski kaupandi eftir að hanna íbúðina að eigin smekk verður tekið vel í slíkar óskir . Þær þurfa þó að koma fram í tíma .